- 5.2.10. no Līguma noteikumiem izrietošo saistību, tai skaitā pienākumu par pārskatu un atskaišu iesniegšanas Līgumā noteiktajā kārtībā un termiņā, izpildes pienācīgums un savlaicīgums;
- 5.2.11. finanšu resursu izmantošanas lietderība un iecerētā mērķa sasniegšana ar iespējami mazāko finanšu līdzekļu izlietojumu;
- 5.2.12. biedru dalība semināros, konferencēs, lekcijās u.c. veida apmācība Uzdevuma sekmīgai veikšanai nepieciešamo zināšanu apguvei un ar to praktisko pielietojumu saistīto iemaņu pilnveidei un pieredzes apmaiņai.
- 5.3. Pilnvarotās personas darbības novērtēšanā var tikt ņemti vērā arī citi objektīvi un uz Uzdevuma veikšanas procesu attiecināmi kritēriji, kas nav minēti Līguma 5.2.punktā.
- 5.4. Pašvaldība ne retāk kā reizi gadā - līdz 1.februārim izvērtē Uzdevuma izpildes kvalitāti iepriekšējā gadā un Pilnvarotās personas darbības un pasākumu plānu nākamajam atskaites periodam.
- 6. Pušu atbildība un nepārvarama vara
- 6.1. Līguma izpildes ietvaros abas Puses nodrošina informācijas publisko pieejamību un aktualizēšanu plašsaziņas līdzekļos un citu publicitātes pasākumu īstenošanu saskaņā ar normatīvo aktu prasībām. Puses ir atbildīgas par Līgumā iekļauto un savstarpēji sniegto ziņu pilnīgumu, patiesumu un aktualitāti.
- 6.2. Pilnvarotā persona atlīdzina Pašvaldībai zaudējumus, ja zaudējumi radušies Pilnvarotās personas prettiesiskas darbības vai bezdarbības rezultātā, atbilstoši spēkā esošajiem Latvijas Republikas normatīvajiem aktiem un Līguma noteikumiem.
- 6.3. Puses ir atbrīvotas no atbildības par daļēju vai pilnīgu saistību neizpildi, ja šī neizpilde radusies pēc Līguma noslēgšanas nepārvaramas varas vai ārkārtēju apstākļu ietekmes rezultātā, kurus neviena no Pusēm nevarēja ne novērst, ne paredzēt, ne ietekmēt un par kuru rašanos neatbild. Par nepārvaramu varu tiek uzskatīts jebkurš notikums, kas nav atkarīgs no Pušu gribas, un tieši attiecas uz Līguma izpildi.
- 6.4. Pusei, kas atsaucas uz nepārvaramas varas vai ārkārtēju apstākļu darbību, nekavējoties vai tiklīdz radusies objektīvu apstākļu nekavēta izdevība, par šādiem apstākļiem rakstveidā jāziņo otrai Pusei. Šajā paziņojumā jānorāda, kādā termiņā pēc viņa uzskata ir iespējama un paredzama Līgumā paredzēto attiecīgās Puses saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
- 6.5. Puses vienojas par Līguma saistību izpildes apturēšanu uz laiku, kurā darbojas nepārvarama vara, vai Līguma pirmstermiņa izbeigšanas noteikumiem. Katra Puse apņemas veikt visu iespējamo, lai novērstu vai mazinātu Uzdevuma neizpildes vai daļējas neizpildes sekas, kādas iestājušas vai paredzami būtu iestājušās laikā, kamēr turpinājās nepārvaramas varas apstākļi.
- 7. Līguma termiņš, spēkā stāšanās, grozījumu izdarīšana un izbeigšana
- 7.1. Līgums stājas spēkā ar abpusēju parakstīšanas brīdi, un tā darbības termiņš ir trīs gadi no spēkā stāšanās dienas. Līgums izbeidzas, izbeidzoties termiņam, uz kādu tas noslēgts.
- 7.2. Puses var noslēgt vienošanos par Līguma darbības termiņa pagarināšanu, ja pirms tam lēmumu par to ir pieņēmusi Ventspils novada dome.
- 7.3. Līgumu var papildināt, grozīt vai izbeigt, Pusēm savstarpēji vienojoties. Jebkuri Līguma noteikumu grozījumi vai papildinājumi, ja Ventspils novada dome ir pieņēmusi lēmumu piekrist to izdarīšanai, stājas spēkā un kļūst par šī Līguma pielikumu un neatņemamu sastāvdaļu ar brīdi, kad tās noformētas rakstveidā, un Puses tos parakstījušas.